ΓΡΑΠΤΗ ΕΡΩΤΗΣΗ P-1645/99

υποβολή: Alexander de Roo (Verts/ALE) προς την Επιτροπή

(13 Σεπτεμβρίου 1999)

Θέμα: Τήρηση της οδηγίας για την προστασία των άγριων πτηνών Χώρος αποθήκευσης καταλοίπων βυθοκόρυσης

Είναι ενήμερη η Επιτροπή για το γεγονός ότι η περιφέρεια Βόρειας Ολλανδίας και το Υπουργείο Μεταφορών και Επικοινωνίας της Ολλανδίας προγραμματίζουν την εγκατάσταση χώρου απόρριψης δηλητηριώδους, ιλύος βυθοκόρυσης στη λίμνη Ijmmer στο ύψος της πόλης Uitdam;

Είναι ενήμερη η Επιτροπή για το γεγονός ότι η λίμνη Ijmmer αποτελεί κεντρική περιοχή εντός της κύριας Οικολογικής Διάρθρωσης;

Εχει άραγεπόψη η Επιτροπή ότι η ολλανδική κυβέρνηση προτίθενται να ορίσει τη λίμνη Ijmmer τμήμα της λίμνης Ijsselmeer ως Ειδική Ζώνη Προστασίας στο πλαίσιο του Προγράμματος ΝΑΤURΑ 2000;

Είναι ενήμερη η Επιτροπή για το γεγονός ότι η εγκατάσταση χώρου απόρριψης καταλοίπων βυθοκόρυσης (που θα έχει διάμετρο 1.500 μέτρων) στην εν λόγω τοποθεσία αντιβαίνει προς την ευρωπαϊκή οδηγία για την προστασία των αγρίων πτηνών (79/409 ΕΟΚ(1)) δεδομένων των κινδύνων διαρροής και των αρνητικών επιπτώσεων στη φύση και στο τοπίο. Οι κίνδυνοι αυτοί απειλούν τον οικότοπο γνωστών φωλεοποιών και άλλων πτηνών όπως ο ψαραετός, ο νανόκυκνος και η χουλιαρομύτα;

Είναι διατεθειμένη η Επιτροπή να ζητήσει από την ολλανδική κυβέρνηση να ασκήσει επιρροή στην περιφέρεια Βόρεια Ολλανδία και στο Υπουργείο Μεταφορών και Επικοινωνίας, ούτως ώστε να εγκαταλείψουν τα εν λόγω σχέδια;

Πιστεύει η Επιτροπή ότι για την απομάκρυνση καταλοίπων βυθοκόρυσης (της τάξης 4) έχουν αναπτυχθεί βιώσιμες εναλλακτικές λύσεις που είναι βραχυπρόθεσμα ανταγωνιστικές με την απόρριψη;

Είναι διατεθειμένη η Επιτροπή να προωθήσει την περαιτέρω ανάπτυξη εναλλακτικών λύσεων, όπως η επεξεργασία καταλοίπων βυθοκόρυσης για την παραγωγή οικοδομικώνλικών και δευτερευουσών πρώτωνλών;

Σε ποιά διαβήματα προτίθεται η Επιτροπή να προβεί για να αναγκάσει την Ολλανδία να τηρήσει πλήρως την οδηγία για την προστασία των αγρίων πτηνών καθώς και το πρόγραμμα ΝΑΤURΑ 2000.

(1) ΕΕ L 103 της 25.4.1979, σελ. 1.

Aπάντηση της κας Wallstrm εξ ονόματος της Επιτροπής

(18 Οκτωβρίου 1999)

Η Επιτροπή δεν έχειπόψη τα γεγονότα που ανέφερε το Αξιότιμο Μέλος.

Η Επιτροπή δε γνωρίζει αν η λίμνη Ijmeer αποτελεί κεντρική περιοχή εντός του δικτύου προστατευόμενων περιοχών. Ωστόσο, αυτό δεν εμπίπτει στο κοινοτικό δίκαιο. Το κοινοτικό δίκαιο εξετάζει μόνο αν η λίμνη Ijmeer πληροί τα κριτήρια που καθορίζονται στην οδηγία 79/409/EΟΚ του Συμβουλίου της 2 Μαρτίου 1979 για τη διατήρηση των αγρίων πτηνών ή την οδηγία 92/43/EΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1).

H Eπιτροπή γνωρίζει ότι η λίμνη Ijmeer συγκαταλέγεται στις σημαντικές για τα πτηνά περιοχές (IBA). Το Δικαστήριο των Ευρωπαϊκών Κοινοτήτων τόνισε στην απόφαση της 19ης Μαΐου 1998 ότι η μελέτη IBA 1994 μπορεί να αποτελέσει κατευθυντήρια γραμμή για τον καθορισμό των ζωνών ειδικής προστασίας στο πλαίσιο της οδηγίας 79/0409/ΕΟΚ. Επιπλέον, το Δικαστήριο δήλωσε ότι οι Κάτω Χώρες δεν έχουν καθορίσει επαρκή αριθμό των καταλληλότερων περιοχών και εξακολουθούν να μην πληρούν τιςποχρεώσεις τους. Προς τούτο, η Επιτροπή έχει κινήσει διαδικασία επί παραβάσει δυνάμει του άρθρου 228 (πρώην άρθρο 171) της Συνθήκης για την Ευρωπαϊκή Ένωση. Προσφάτως, οι Κάτω Χώρες δήλωσαν ότι θα προβούν στον καθορισμό των περιοχών προς το τέλος του τρέχοντος έτους. Η λίμνη Ijmeer αναφέρεται επίσης στην πρόταση των Κάτω Χωρών για τον καθορισμό των περιοχών βάσει της οδηγίας 79/409/EΟΚ. Η ως άνω πρόταση τελεί ακόμηπό διαδικασία δημόσιας ακρόασης.

Δυνάμει του άρθρου 7 της οδηγίας 92/0043/ΕΟΚ, το άρθρο 6 παράγραφοι 3 και 4 της εν λόγω οδηγίας αφορά περιοχή που εμπίπτει στην οδηγία 79/409/EΟΚ. Η διενέργεια μελέτης των επιπτώσεων οιουδήποτε προγράμματος ή σχεδίου που ενδέχεται να έχει σοβαρές επιπτώσεις σε μια περιοχή θεωρείται αναγκαία, ακόμη και σε περίπτωση που το εν λόγω πρόγραμμα ή σχέδιο δεν απειλεί την ακεραιότητά της. Οιοδήποτε πρόγραμμα ή σχέδιο

που ενδέχεται να έχει τέτοιου είδους επιπτώσεις, μπορεί να επιτραπεί μόνο εφόσον οι αρχές αποδείξουν ότι δενπάρχει εναλλακτική λύση και εφόσον η εκτέλεση του προγράμματος ή σχεδίου είναι αναγκαία για επιτακτικούς λόγους δημοσίου συμφέροντος. Επιπλέον, επιβάλλεται η λήψη όλων των αντισταθμιστικών μέτρων που απαιτούνται για τη διασφάλιση της συνολικής συνεκτικότητας του προγράμματος Natura 2000. Δεδομένου ότι η Επιτροπή δεν έχει στη διάθεσή της πληροφορίες σχετικά με το ως άνω σχέδιο, δεν μπορεί να γνωρίζει αν θα επαληθευτούν όλα όσα ανέφερε το Αξιότιμο Μέλος στην ερώτησή του.

Η Επιτροπή θα ζητήσει από τις Κάτω Χώρες πληροφορίες σχετικά με το εν λόγω σχέδιο και ειδικότερα με τη συμμόρφωσή τους προς το άρθρο 6 παράγραφοι 3 και 4 της οδηγίας 92/43/EΟΚ. Η Επιτροπή θα επιμείνει, επίσης, στη συμμόρφωση των ολλανδικών αρχών με τις οδηγίες 79/409/EΟΚ και 92/43/EΟΚ.

Οι εναλλακτικές λύσεις για την απομάκρυνση καταλοίπων βυθοκόρησης πρέπει να προταθούν βάσει της διαδικασίας που προβλέπεται από το άρθρο 6 παράγραφοι 3 και 4 της οδηγίας 92/43/EΟΚ (βλέπε ανωτέρω).

Η Επιτροπή κίνησε διαδικασίες επί παραβάσει προκειμένου οι Κάτω Χώρες να κοινοποιήσουν τις περιοχές που πρέπει να προταθούν βάσει της οδηγίας 92/43/EΟΚ. Οι Κάτω Χώρες κοινοποίησαν προσφάτως τις εν λόγω περιοχές. Τη στιγμή αυτή, η εν λόγω κοινοποίηση τελείπό αξιολόγηση στο πλαίσιο των συνεδριάσεων βιογεωγραφικού περιεχομένου για την περιοχή του Ατλαντικού.

(1) ΕΕ L 206 της 22.7.1992.